CELEX: 22005D0120
Language: hu
Date: 2005-09-30 00:00:00
Title: Az EGT-Vegyesbizottság 120/2005 határozata ( 2005. szeptember 30. ) az EGT-megállapodás IX. mellékletének (Pénzügyi szolgáltatások) módosításáról

22.12.2005   
            
            
               HU
            
            
               Az Európai Unió Hivatalos Lapja
            
            
               L 339/26
            
         
      AZ EGT-VEGYESBIZOTTSÁG
   
   120/2005 határozata
   (2005. szeptember 30.)
   az EGT-megállapodás IX. mellékletének (Pénzügyi szolgáltatások) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A 2005. július 8-i 107/2005 EGT-vegyesbizottsági határozat (1) módosította a megállapodás IX. mellékletét.
            
         
               (2)
            
            
               A szabályozott piacra bevezetett értékpapírok kibocsátóival kapcsolatos információkra vonatkozó átláthatósági követelmények harmonizációjáról és a 2001/34/EK irányelv módosításáról szóló, 2004. december 15-i 2004/109/EK európai parlamenti és tanácsi irányelvet (2) be kell építeni a megállapodásba.
            
         
               (3)
            
            
               Liechtenstein maradéktalanul végrehajtja a 2004/109/EK irányelvet, mindazonáltal ezt a 2001/34/EK irányelv sérelme nélkül teszi, mivel Liechtensteinben ez idő szerint nem folyik az utóbbi jogszabály által szabályozott tevékenység,
            
         A KÖVETKEZŐKÉPPEN HATÁROZOTT:
   1. cikk
   A megállapodás IX. melléklete a következőképpen módosul:
   
               1.
            
            
               A 29f. pont (2004/72/EK bizottsági irányelv) után a következő pontot kell beilleszteni:
               
                           „29g.
                        
                        
                           
                              32004 L 0109: Az Európai Parlament és a Tanács 2004. december 15-i 2004/109/EK irányelve a szabályozott piacra bevezetett értékpapírok kibocsátóival kapcsolatos információkra vonatkozó átláthatósági követelmények harmonizációjáról és a 2001/34/EK irányelv módosításáról (HL L 390., 2004.12.31., 38. o.).”
                        
                     
         
               2.
            
            
               A 24. pont (2001/34/EK európai parlamenti és tanácsi irányelv) a következő francia bekezdéssel egészül ki:
               
                           „—
                        
                        
                           
                              32004 L 0109: Az Európai Parlament és a Tanács 2004. december 15-i 2004/109/EK irányelve (HL L 390., 2004.12.31., 38. o.).”
                        
                     
         2. cikk
   A 2004/109/EK irányelvnek az Európai Unió Hivatalos Lapjának EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2005. október 1-jén lép hatályba, amennyiben a megállapodás 103. cikkének (1) bekezdésében előírt összes értesítést eljuttatták az EGT-Vegyesbizottsághoz (3).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2005. szeptember 30-án.
      
         
            az EGT-Vegyesbizottság részéről
         
         
            az elnök
         
         Nikolaus von LIECHTENSTEIN herceg
      
   
   
      (1)  HL L 306., 2005.11.24., 45. o.
   
   
      (2)  HL L 390., 2004.12.31., 38. o.
   
   
      (3)  Alkotmányos követelmények fennállását jelezték.